《海陵书事》
宋代·贺铸

海滨流浪胡为乎，况复支离百病余。
三月逢梅识春色，半年无雁托归书。
老乌啄屋巫呼鬼，野艇横门米换鱼。
回首扬州才百里，画桥风月可怜渠。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。